**Pachetul 1 - CURSURI FACULTATIVE TRANSVERSALE**

**Se pot inscrie studentii USAMVCN nivel LICENTA din orice an de studiu. Cursurile sunt gratuite. Condiția obligatorie pentru desfasurarea fiecarui curs este ca fiecare grupa sa contina minim 25 studenti/ seminar.**

**Inscrierile se fac pana în data de 31.10.2025.** Programul de desfasurare a cursurilor este modular, orarul se stabileste impreuna cu titularul de disciplină

1. **ONE HEALTH responsabil curs Conf. Dr.** Cerbu Constantin**,** inscrieri la adresa **constantin.cerbu@usamvcluj.ro**

Titularii activităţilor de curs: Prof. Dr. Ramona Suharoschi, Prof. Dr. Maria Rodica Sima, Prof. Dr. Mignon Sandor, Conf. Dr. Cristina Hegeduș, Conf. Dr Cerbu Constantin

1 ora CURS + 1 ora SEMINAR Semestrul I 2025-2026

Cursul transversal facultativ **One Health** este un curs deschis sub această formă în premieră națională. Activitățile constau în 14 ore de curs și 14 ore de seminarii predate de cinci cadre didactice, câte unul de la fiecare facultate a Universității de Științe Agricole și Medicină Veterinară din Cluj-Napoca. Temele acoperă de la noțiuni de bază privind conceptul de One Health, până la aplicare acetui concept în domeniul bolilor emergente, al epidemiilor și pandemiilor, în domeniul calității și siguranței alimentare, bunăstarea animalelor, biosecuritate, reziduuri de pesticide. sănătatea solului și a plantelor și diverse studii de caz.

1. **ANTREPRENORIAT** **Titular curs Prof. dr. Călin Vac**, inscrieri la adresa **calin.vac@usamvcluj.ro**

1 ora CURS + 1 ora SEMINAR Semestrul I 2025-2026

Cursul de **Antreprenoriat** are o componentă teoretică cu o durată de 14 ore, în module săptămânale de câte 1 oră, pe parcursul unui semestru şi se încheie cu un examen de tip grilă. Pe de altă parte, având un puternic caracter practic şi aplicativ, disciplina prevede și 14 ore de seminar, în cadrul cărora cursanții să deprindă abilităţi practice efective de management, marketing şi cultură organizaţională, care să-i ajute pe viitor să-şi dezvolte o gândire de tip business pe care să o aplice în propriile lor iniţiative. Educaţia antreprenorială este absolut necesară pentru orice viitor antreprenor şi se dobândeşte prin acumularea noţiunilor şi strategiilor generale de management şi marketing al firmelor, la nivel IMM şi corporatist, coroborate cu deprinderi practice de planificare, gestiune resurselor, analiza riscurilor sau analiza oportunităţilor. Astfel, din punct de vedere practic, cursul se va focusa atât pe colaborarea cu un partener extern din mediul economic (colaborare finalizată cu un *chestionar* care va sintetiza experienţele deja acumulate ale acestuia), cât și pe dezvoltarea unui mic plan de afaceri cât mai competitiv, sintetizat într-un *model business Canvas*, pornind de la ideile şi intenţiile cursanţilor şi rafinate cu sprijinul lectorului coordonator.

1. **COMUNICAREA NEW MEDIA ŞI CONSTRUCŢIA DE BRAND ÎN ONLINE (în RO și ENGLEZA), Lector dr. Adela-Simina Lucaci,** înscrieri la adresa **adela-simina.campan@usamvcluj.ro**

1 ora CURS + 1 ora SEMINAR Semestrul I 2025-2026

Disciplina facultativă **Comunicare în new media. Construcția de brand online** face parte din oferta Departamentului de Competențe Transversale. Datorită specificului acesteia, disciplina se adresează tuturor studenților, indiferent de anul de studiu, specializare sau facultate. **Comunicare în new media. Construcția de brand online** susține formarea de competenţe practice privind comunicarea mediatică și promovarea media, precum și dezvoltarea competențelor de utilizare în siguranță a dispozitivelor smart. Această disciplină se axează pe importanța comunicării media, a platformelor multimedia în comunicarea online, asupra publicității pe Facebook, Instagram, YouTube, precum și asupra campaniilor şi evenimentelor online în construirea imaginii publice. Ținând cont de potențialul antreprenoriatului în domeniile specifice universității noastre, această disciplină vine în sprijinul celor care doresc să învețe să își promoveze propria afacere.

The optional course “Communication in New Media. Online Brand Building” is part of the offer from the Department of Transversal Skills. Due to its specific nature, the course is addressed to all students, regardless of their year of study, specialization, or faculty. “Communication in New Media. Online Brand Building” supports the development of practical skills in media communication and media promotion, as well as the development of skills for the safe use of smart devices. This course focuses on the importance of media communication, multimedia platforms in online communication, advertising on Facebook, Instagram, YouTube, as well as online campaigns and events in building public image. Considering the potential of entrepreneurship in the specific fields of our university, this course supports those who wish to learn how to promote their own business.

1. BIOINFORMATICĂ, **Lector dr. Mirela Fărăgău,** înscrieri la adresa **mirela.faragau@usamvcluj.ro**

1 ora CURS + 1 ora SEMINAR Semestrul I 2024-2025

Disciplina facultativa Bioinformatica are la bază analiza datelor biologice cu metode informatice. Bioinformatica este un domeniu cheie in stiintele vietii, inclusiv in analizele privind plantele, animalele si microorganismele.In cadrul cursului vom aborda: Metodele bioinformatice de baza folosite in biologia moleculara, de exemplu pentru analiza expresiei ARN sau interpretarea functionala

Resursele de date dezvoltate la nivel european, de exemplu Ensembl, portalul de informatii pentru genomuri, Utilizarea Python in bioinformatica si metodele de statistica utilizate in bioinformatica.La finalul cursului, studentii vor reusi sa realizeze analize de bioinformatica de baza utilizand metode bioinformatice din domeniul public.

1. **DEZVOLTARE ÎN CARIERĂ ȘI DEZVOLTARE PERSONALĂ, Lector dr. Adela-Simina Lucaci,** înscrieri la adresa **adela-simina.campan@usamvcluj.ro**

1 ora CURS + 1 ora SEMINAR Semestrul I 2025-2026

Disciplina facultativă **Dezvoltare în carieră și dezvoltare personală** face parte din oferta Departamentului de Competențe Transversale. Datorită specificului acesteia, disciplina se adresează tuturor studenților, indiferent de anul de studiu, specializare sau facultate. **Dezvoltare în carieră și dezvoltare personală** oferă studenților posibilitatea de a se cunoaște mai bine, de a învăța eficient, precum și de a se pregăti pentru piața muncii. Această disciplină se focusează pe managementul carierei, angajarea, dezvoltarea profesională la locul de muncă și dezvoltarea personală. Nevoia de autocunoaștere, importanța deciziei de carieră, planificarea carierei, formarea continuă sunt aspecte deosebit de importante pentru orice student, indiferent că ne raportăm la un viitor în domeniul de specialitate sau în domeniul didactic.

1. MANAGEMENTUL SITUAȚIILOR DE URGENȚĂ - Pavel Baltaru, înscrieri la adresa **pavelbaltaru@yahoo.com**

1 ora CURS + 1 ora SEMINAR Semestrul I 2025-2026

MANAGEMENTUL SITUAȚIILOR DE URGENȚĂ - curs opțional - își propune următoarele:

- familiarizarea studenților cu limbajul și noțiunile specifice situațiilor de urgență și protecției civile;

- protecția civilă în România, în Europa și în lume;

- clasificarea riscurilor inventariate, pe teritoriul României;

- prezentarea Sistemului Național pentru Managementul Situațiilor de Urgență;

- prezentarea atribuțiilor administrației centrale și locale, pentru managementul și gestionarea

situațiilor de urgență;

- Măsurile de protecție a populației, pe timpul situațiilor de urgență;

- reguli de comportare a populației pe timpul situațiilor de urgență;

**Cursul va fi interactiv, dezbaterile se vor desfășura, în urma vizionării unor filme cu situații de dezastre.** **Se vor desfășura, pe timpul cursului, deplasări în teren și la instituțiile cu atribuți în gestionarea situațiilor de urgență, ISU CLUJ.**